alibayram/wikipedia-40-langs huggingface dataset:
بالاحضان

بالأحضان
  <div style="padding-right:2px;background:#ffffff;font-size:120%">

كلمات 
بالأحضان بالأحضان بالأحضان

بالأحضان يابلادنا ياحلوة بالأحضان

فى معادك يتلموا ولادك يابلادنا وتعود أعيادك

والغايب مايطيقش بعادك يرجع ياخدك بالأحضان

بالأحضان بالأحضان بالأحضان

بالأحضان يابلادنا ياحلوة بالأحضان

بالأحضان ياحبيبتى يا أمى

يابلادى ياغنيوة ف دمى

على صدرك ارتاح من همى

وبأمرك اشعلها نيران

ياما لفيت سواح متغرب

وانا دمى بحبك متشرب

ابعد عنك قلبى يقرب

ويرفرف ع النيل عطشان

بالأحضان بالأحضان بالأحضان

بالأحضان يابلادنا ياحلوة بالأحضان

ياما شفتك ع البعد عظيمة

يابلادى ياحرة ياكريمة

وزعيمك خلاكى زعيمة

فى طريق الخير والعمران

اتقويت ورفعت الراس

وبكيت فرحة وشوق وحماس

وبقيت ماشى فى وسط الناس

متباهى بوطنى فرحان

بالأحضان بالأحضان بالأحضان

بالأحضان يابلادنا ياحلوة بالأحضان

بالأحضان يامصانع يامزارع بالأحضان

ياحصاد الثورة ياحلم وعلم

بالأحضان يامداين ياجناين بالأحضان

ياللى انت بترفع راية السلم

نور عينى وحبايبى

وعزاز اوى على قلبى

ياللى على الجرار وقصاد لهاليب الصلب

يا سواعد عربية ونفوس حرة ابية

يحميكم وتدوم الهمة ويحيا الشعب

يارب العزة والقدرة بناديك يارب

فى صلاة العيد .. عيد الثورة واناجيك يارب

اللهم انصر بلدى وايدها

سدد خطوتها وخد ايدها

يارب اجعلنا نحقق كل خيال

اجعل يومنا الواحد بكفاح أجيال

فجّر ينابيع الخير تحت اقدامنا

المستقبل خليه نور قدامنا

اللهم انظر لعملنا

بارك فى جهادنا ونضالنا

واحفظ ريسنا وبطلنا

يارب يارحمن

بالأحضان بالأحضان بالأحضان

بالأحضان يابلادنا ياحلوة بالأحضان

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
اغانى وطنيه مصريه
ست الحبايب

ست الحبايب

كلماتها 
 
ست الحبايب يا حبيبه..يا اغلا من روحى و دمى

يا حنينه و كلك طيبه.. يا رب يخليكى يا امى

يا رب يخليكى يا امى

يا ست الحبايب..يا حبيبه..يا حبيبه..يا حبيبه

حبيبه

زمان..زمان سهرتى و تعبتى و شلتى من العمر ليالى

و لسه برضه دلوقتى بتحملى الهم بدالى

انام و تسهرى و تباتى تفكرى

و تصحى من المنام و تيجى تشقرى

يا رب يخليكى يا امى

يا ست الحبايب..يا حبيبه..يا حبيبه..يا حبيبه

حبيبه

تعيشى ليا يا حبيبتى يا امى و يدوم لى رضاكى

د انا روحى من روحك انتى و عايشه من سر دعاكى

بتحسى بفرحتى قبل الهنا بسنه

و تحسى بشكوتى على ايد ما احس انا

يا رب يخليكى يا امى

يا ست الحبايب..يا حبيبه. يا حبيبه..يا حبيبه

حبيبه

لو عشت طول عمرى اوفى جمايلك الغاليه عليا

اجيب منين عمر يكفى و الاقى فين اغلا هديه

نور عينى و مهجتى و حياتى و دنيتى

لو ترضى تستاهلى دول .. دول هما هديتى

يا رب يخليكى يا امى

يا ست الحبايب.. يا حبيبه.. يا حبيبه.. يا حبيبه

حبيبه

شوف كمان 
 ليستة اغانى فايزه احمد

اغانى فايزه احمد
اغانى باللغه المصريه
الحبيب المجهول

الحبيب المجهول

كلماتها 
حبيبى ياللى خيالى فيك ياللى حياتى حتكمل بيك

مين انت ما اعرفش فين انت ما اعرفش

ما اعرفش امتى وفين حلاقيك حبيبى ... حبيبي

بانده عليك والليل مشغول بين الحبايب والخلان

ويطول ندايا وافضل اقول فين انت با أملى سهران

أسمع صوتك يكلمنى والدنيا ساكته حواليا
 
والمح نورك بطمنى وافضل اضمه بعنيا

ويطول سهادى وافضل انادى حبيبى ... حبيبي

مين انت ياللى شاغل احلام شبابى بنور طيفك

مين انت باللى بتقابل افكارى قبل ما شوفك

من كتر فكرى ما عاش وياك أغير عليك منه واداري
 
خايف يكون لى شريك فى هواك لحد ولو كان افكاري

يا حبيبى انا وياك روحى تتمنى لقاك
 
وحياتى ملك هواك مخلوقة وعايشه معاك

أنا روحك وانت قلبى واحنا الاثنين تايهين

أملين لو كانو يتقابلوا حا يعيشوا النهارده بسنين

يا هل ترى الايام حا تحقق الأحلام

والا تكون أوهام واتحققت فى منام

حبيبى باللى خيالى فيك ياللى حياتى حتكمل بيك

مين انت ما اعرفش فين انت ما اعرفش
 
ما اعرفش امتى وفين حلاقيك حبيبى حبيبي

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب
حريات مدنيه

الحريات المدنيه, دا اسم لمجموعه من الحقوق الفرد لازم يتبقى عنده و يتحمى من الحكومه. الحريات المدنيه بتعمل حدود للحكومه انها تتدخل فى حياه مواطنيها و تمنعهم من حرية التعبير و باقيه الحقوق مدنيه.مفهوم الحريات المدنيه الرسمى ظهر لاول مره فى وثيقة ماجنا كارتا او الميثاق الاعظم. الحريات المدنيه من اهم مطالب و افكار الليبراليه. الحقوق مدنيه و الحريات المدنيه غالبا بتبقى مكتوبه فى دستور البلد, بس فيه قوانين الحكومه ممكن تعملها عشان تمنع المواطنيين بتوعها من حقوقهم المدنيه و الحريات المدنيه زى قانون الطوارىء. الحريات المدنيه بتدى الحق و الامان لمواطنيها, اللى من حقه يطالب بتعويض من اى ضرر حاصله بسبب تقصير الحكومه او منعه من حريته المدنيه او حقوقه, من تدخل الحكومه او حزب او اى جهة سياسيه او دينيه انها تتدخل و تمنعه من الحاجات دى :

 حرية التجمع
 حرية التعبير
 حرية الاعتقاد
 الحق فى محاكمه عادله
 الحق فى الخصوصيه
 الحق فى التظاهر و الاحتجاج السلمى
 الحق فى التصويت فى الانتخابات.

ليبراليه
فلسفه سياسيه
حقوق

cs:Občanské svobody
مين عذبك

مين عذبك.

  <div style="padding-right:2px;background:#ffffff;font-size:120%">

كلمات 
مين عذبك بتخلص مني وذنبي ايه بتعذب فيا

ليه العوازل حاسديني دول حقهم يبكوا عليا

أنا اللى مهما تعذبني ساكت على الغلب وصابر

وان شفت غيري متهني أصبَر القلب الحاير

وامتى بس ح ترحمني هو العذاب ده مالوش اخر

ليه العوَازل حاسديني دول حقهم يبكوا عليا

مش لاقي حد يسليني لحد المنام عز عليا

والدمع كان يواسيني ومنين أجيب دمع عينيا

ما دام حبايبي هجروني مين اللى ح يحن عليا

ليه العوازل حاسديني دول حقهم يبكوا عليا

يا طيف حبيبي اللى عشقته تعال شوف اللى جرالي

يكفي العذاب اللى انا شفته وتكفي فرحة عزالي

ويكفي ليلي اللى سهرته من غير حبيب يبكي لحالي

ليه العوازل حاسديني دول حقهم يبكوا عليا

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب
بفكر فى اللى ناسينى

بفكر فى اللى ناسينى

كلمات الاغنيه 
بفكر فى اللى ناسينى

وبنسى اللى فاكرنى

وبهرب من اللى شارينى 

وادور عاللى بايعنى

وادور ليه على جرحي وصاحب الجرح مش فاكر

واقول يا عيني ليه تبكي مدام الليل ملوش اخر

عذاب الجرح يحرمني من الدنيا اللى انا فيها

وطول الليل يرجعني لدنيا كنت ناسيها

اهجر حبايبي وخلاني وانسى قلوب عايشة عشاني

وروح أدور على ماضي كان لي فيه يوم حب زمان

اشرب لوحدي كاس فاضي دايما أشوفه كده مليان

وافكر فى اللى ناسيني وبنسى اللى فاكرني

وبهرب من اللى شاريني وادور عاللي بايعني
 
اهجر حبايبي وخلاني وانسى قلوب عايشة عشاني

وروح أدور على ماضي كان لي فيهم حب زمان

اشرب لوحدي كاس فاضي دايما بفكر فيه مليان
 
حبيب القلب يا ناسيني يا فاكر قلبي بعذابك

لو انساك فى يوم تلاقيني نسيت الشوق على بابك

بحبَّك يا قاسي واحب انشغالي فى حبك وعهدك على القلب غالي

وياما الليالي عذابها شكالي وانت اللى عندي حبيب الليالي

صعبان عليَّ اللى نسيته لما قاسيت الي قاسيته ويَّا اللى هاجرني

اتاري ذنب اللي جفيته عايش في ظلم اللي هويته وبيخلصه مني

مظلوم لكن المقسوم مقسوم مكتوب لي أحب اللى ضناني

لا جفاه نسَّاني هواه ولا تاه حبي من فكر اللى هواني

بافكَّر فى اللى ناسيني ..

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب
كل ده كان ليه

كل ده كان ليه

  <div style="padding-right:2px;background:#ffffff;font-size:120%">

كلمات 

كل ده كان ليه لما شفت عينيه

حن قلبي إليه وانشغلت عليه

كل ده كان ليه

كان ليه

قال لي كم كلمة يشبهوا النسمة فى ليالي الصيف

فاتنى وف قلبي شوق بيلعب بي وف خيالي طيف

غاب عني بقى له يومين ما اعرفش وحشني ليه

إحترت أشوفه فين وان شفته هاقول له إيه
 
كل ده كان ليه

اللى حيرني واللي غيرني واللي فاتني ف حال
 
نام وسهرني والا فاكرني والا مش عالبال
 
صبحني ف هم وويل من طول ما بفكر فيه

نساني أنام الليل خلاني ابات أناجيه
 
كل ده كان ليه

ليه بيحرمني من سؤال عني وافضل استناه

لو يكلمني كان يطمني ع اللى بتمناه

يا شاغلني ليل ونهار بغرام ما اقدرش اداريه
 
شوف قلبي وشوف النار اللى انت قايدها فيه

كل ده كان ليه

شوف كمان 
 ليستة اغانى محمد عبد الوهاب

اغانى باللغه المصريه
اغانى محمد عبد الوهاب
يا مواعدنى بكره

<div style="padding-right:2px;background:#ffffff;font-size:120%">

كلمات 
يا مواعدنى بكره .. اوعى تنسى بكره .. وافتكرنى مرة

يا مواعدنى بكره ..

طمنى مالك كده سارح .. زى اللى راح منه أماني

بتفتكر ليه فى امبارح .. ده عمره مش راجع تانى
 
انس اللى كان منه .. وانس اللى نابك فيه
 
دا انت ان بكيت منه .. ح تبكى بكره عليه
 
انس اللى فات مرة .. بس افتكر بكره

يا مواعدنى بكره

كل القلوب اللى تواعدوا .. بتفتكر بكره وبعده

والنهارده أنا وانت ح نعيش كده لامتى
 
يمكن لبكره ممكن لبعده .. مين بيدرى وقت سعده

انسى اللى فات مرة .. بس افتكر بكره
 
يا مواعدنى بكره

بكره تقابلنى واقابلك .. بكره الأمل هايبان

وتقوللى بكره وأقولك .. الدنيا فيها حنان

ونغنى والمغنى يطول .. واللحن يرجع م الاول
 
ونعيش مع الأحلام .. وعيونا لما تنام تصحى القلوب بكره
 
با مواعدنى بكره أوعى تنسى بكره
 
وافتكرنى مرة يا مواعدنى بكره

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
زى الهوى

زى الهوا

  <div style="padding-right:2px;background:#ffffff;font-size:120%">

كلمات 

زى الهوا يا حبيبى زى الهوا

و آه من الهوا يا حبيبى آه من الهوا

و خدتنى من ايدى يا حبيبى و مشينا

تحت القمر غنينا و سهرنا و حكينا

و ف عز الكلام سكت الكلام

و اتارينى ماسك الهوا بإيديا ماسك الهوا

و آه من الهوا يا حبيبى آه من الهوا

و خدتنى و مشينا والفرح يضمنا

و نسينا يا حبيبى مين انت و مين انا

حسيت ان هوانا حيعيش مليون سنة

و بقيت و انت معايا الدنيا ملك ايديا

أأمر علا هوايا تقول امرك يا عِينيا

و ف عز الكلام سكت الكلام

و اتارينى ماسك الهوا بايدى ماسك الهوى

و آه من الهوا يا حبيبى آه من الهوا

خايف و مشيت و انا خايف ايدى بايدك و انا خايف

خايف علا فرحة قلبى خايف علا شوقى و حبى

و ياما قلت لك انا و احنا ف عز الهنا

قلت لك يا حبيبى

لا انا أد الفرحه دِيّا و حلاوة الفرحه دِيّا

خايفلفى يوم و ليله مالاقكش بين ايديَّا

تروح و تغيب تغيب عليٌا يا حبيبى يا حبيبى

و قلت لى يا حبيبى ساعتها دى دنيتى انت اللى مليتها

وف عز الكلام سكت الكلام

و اتارينى ماسك الهوا بإيديَّا ماسك الهوا

و آه من الهوا يا حبيبى آه من الهوا

وخدتنى يا حبيبى و رحت طاير طاير

و فوتنى يا حبيبى و قلبى حاير حاير

و قلت لى راجع بكرا انا راجع

و فضلت مستنى بآمالى و مالى البيت بالورد

بالشوق بالحب بالأغانى يا حبيبى يا حبيبى بالاغانى

بشمع آيد بأحلا كلمه فوق لسانى

كان دا حالى ياحبيبى يا حبيبى لما جيت

رددنا الغنوه الحلوه الحلوه سوا

و دبنا مع نور الشمع دبنا سوا

و دوقنا حلاوة الحب دوقناها سوا

و ف لحظة لقيتك يا حبيبى زى دوامة هوا

رميت الورد طفيت الشمع يا حبيبى

و الغنوه الحلوه ملاها الدمع يا حبيبى

وف عز الامان ضاع منى الامان

و اتارينى ماسك الهوا بإيديٌا ماسك الهوا

و آه من الهوى يا حبيبى اه من الهوى

زي الهوا يا حبيبى زى الهوا

و آه من الهوا يا حبيبى آه من الهوا

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
اقرأ ياشيخ قفاعه

إقرأ ياشيخ قفاعه, هى إتغنت سنة 1919, تقديم فرقة نجيب الريحانى. و ملحوظ فى الاغنيه ان بيتنطق فيها الكلام بتريأه على النطق العربى, زى مثلا نطق  \ق\ و هى المفروض بتتنطق  \ء\ فى المصرى, و نطق  \ق\ بدل نطق  \ء\ اللى فى الكلام, حتى فى اصله العربى. كمان استلاف كلمة finish الانجليزى, و تنوينها بالضمّه: فينيشٌ .

كلماتها 
اقرأ ياشيخ قفاعه تلغراف آخر ساعه
 
اللى فى جورنال البورص

وأنا هأبقى احلق ذقني إن ماكنتش ترقص

ترقص ترقص ترقص

الصلح صبح قلسطه والعيشه هتبقى قشطه

يا قساتذه قولو اش

يا قساتذة قولو براوه دي الحرب خلاص فينيش

فينيشٌن فينيشٌن فينيشٌن

بعد أكل التسقيه والسلطه والطعميه

اللى بتهد الحيل

نرقع لنا اقتين تلاته سمن بلحم الخيل نرقع
 
نرقع نرقع نرقع

ومادام الضاني غالي وكذلُك العجالي

مش لازم ندقق

حِصانن أو حمارن او بغلن مش راح نعتق قبدن

قبدن قبدن قبدن

ياما بكره هنبقى نقلّس ع التجار لما تفلس

و زي مانتفلق

يتفلقو هما كمان واحنا نضحك هقهق

هقهق هقهق هقهق

يللا نقلوظ العمه عل مودا ونستحما

بصفيحة كالونيا

ونسافر على اوروپا نتفرج ع الدنيا

دنيا دنيا دنيا .. ترلم ترلم ترلم

ستاتها قلماظيه ماتقولش مهلبيه

قبدن قبدن إيش جاب

قربت اسيح قربت اسخسخ قربت اتكهرب الحق

الحق الحق الحق

ياسلام على حطة بطة نطة حطة بطة نطتهن
                      
على خفة نتفة خفة نتفة خفة نتفتهن

سيبك م الفقهنه خالص من بكره هتبقى لابس بدل العمه كاسكيت

و اذا جيت قالت بيتى كسكيليا

يا علي يابتاع الزيت

روميو وجوليت ف البيت

قرشت مرشت قرشت مرشت فرشت وقالت اقعد

عكشت نكشت فرشت مرشت ياحلاوتها فيري جود

فيري جود فيري جود فيري جود

فيري جود فيري جود فيري جود

اسمع الاغنيه 
 لينك للاغنيه على Youtube
(https://www.youtube.com/watch?v=sfx8FeuVJls)

اغانى باللغه المصريه
اغانى سيد درويش
سالمه يا سلامه

سالمه يا سلامه

  <div style="padding-right:2px;background:#ffffff;font-size:120%">

كلمات 
ســــالمة يا ســـلامة رحنا وجينا بالسلامة

صفر يا وابور واربط عندك نزلنــــى فى البــــــلد دى

بلا أمـــــيركا بلا أوربـــــــا مافى شئ أحسن من بلدى

دى المركب اللى بتجيــــــب احســن من اللى بتــــودى

يا اسطى بشندى

سـالمة يا سلامة

سـلطة ما سلطة كله مكسب حوشــــنا مــال وجيــــــنا

شفنا الحرب وشفتا الضرب وشــــفنا الديناميت بعنــينا

ربك واحـــد عمرك واحــد ادى احنا رحـــنا وجيــــنا

ايه خس عليــنا

سالمة يا سلامة

صلاة النيى ع الشخص منا فرصـــة ميه بلا قافيــــــة

اللى ف جـــيبه يفنجــــر به والبركة فى العين والعافية

ح تـــاخد ايه م الدنيــا غيـر الستر يا شيخ خليها ماشـية

دنيـــا فانيــــــة

سالمة يا سلامة

دى الغربـــــــة ياما بتــــــــــورى بتخــــــلى الصــــنايعى بيـــرطن

مطـــــرح ما يـــروح المصــــرى برضــه طـــول عمــره ذو تفنــن

وحيـــــــاة ربنـــــــــا المعبـــــــود وى آر فرى جود ياسطى محمود

قــدها وقــدود

سالمة ياسلامة

اغانى باللغه المصريه
اغانى سيد درويش
طلعت يامحلا نورها

طلعت يا مـــــحلا نورها

كلمات 
طلعت يا مـــــحلا نورها شــمس الشموســه

يلا بنـــا نمـــــلا ونحلب لبـــن الجاموســــه

قــاعد ع الســـاقية خللى اســــــمر وحليــوة

عـوج الطــــــاقية وقاللى غنى لى غنيــــــوة

قلتلـــو يامحــمد حبـــــك .. شقلــبـلى عــقلى

ميتا النـار تبرد واعرف .. راسى من رجــلى

طلعت يا مـــــحلا نورها

جاية من الترعة ســـمعوا رنـــة خلخـــــالى

لحقـــونى ســبع جدعــان طالبيـــن وصــالى

نظرونى يا خويا وراحوا واقعين فى جمـالى

قدمــــوا لأبويا مهــــرى ميتــين خيـــــــالى

طلعت يا مـــــحلا نورها

اغانى باللغه المصريه
زورونى كل سـنه مره

زرورونى كل سنه مره اغنيه مصريه غنتها حبيبه مسيكه  من تأليف يونس القاضى و تلحين سيد درويش سنة1921

زورونى كل سـنه مره اغنيه مصريه غنتها حبيبه مسيكه من تأليف يونس القاضى و تلحين سيد درويش سنة 1921

  <div style="padding-right:2px;background:#ffffff;font-size:120%">

زورونى كل سـنه مره(نص معدل) 

زورونى كل سنه مره

حرام تنسـونى بالمره.. حرام تنسونى بالمره

.....

يا قلبى ع اللى مالوش حد

طول عمره يقاسى الوجد

و تجرى دمعته ع الخد

دا مسكين حاله بالمره..حرام تنسونى بالمره

.....

يا خوفى و الهوا نظره

تيجى و تروح بالمره

حبيبى فرقتك مره

حرام تنسونى بالمره..حرام تنسونى بالمره

.....

يا خوفى ع اللى مساكم و نساكم و قساكم

انا طول عمرى ما بانساكم

حرام تنسونى بالمره..حرام تنسونى بالمره

.....

انا عملت ايه فيكم تشاكونى و اشاكيكم

انا طول عمرى باداديكم

حرام تنسونى بالمره..حرام تنسونى بالمره

زورونى حرام ..حرام

زورونى كل سنه مره (نص اصلى) 

زورونى ف السنه مره

حرام تنسونى بالمره..حرام تنسونى بالمره

....

قلبى ع اللى ما لوش حد

طول عمره يقاسى الوجد

و تجرى دمعته ع الخد

مسكين حاله بالمره .. دا مسكين حاله بالمره

.....

قولو لى ع اللى قساكم و نساكم و سلاكم

انا طول عمرى ما هانساكم

حرام تنسونى بالمره..حرام تنسونى بالمره

.....

انا عمــلت إيه فيـكم

تشاكونى و انا شاريكم

انا طول عمرى باداديكم

حرام تنسونى بالمره.. دا حرام تنسونى بالمره

.....

ياريت  الحب لا وعيته ولا شلته و لاهيته

بديع الحب حبيته

كامل اوصافه بالمره..حرام الهجر بالمره

.....

زورونى كل سنه مره

حرام تنسونى بالمره..حرام تنسونى بالمره

ملحوظه
الاغنيه مصريه تأليف يونس القاضى و لحنها  سيد درويش و غنتها حبيبه مسيكه. مغنيين كتير غنوها . غيرو ف كلماتها و معانيها رغم ان تغيير نص الاغانى تزوير و تخريب.

لينكات برانيه
 يوتيوب زورونى كل سنه مره غنا حبيبه مسيكه سنة 1921
https://m.youtube.com/watch?v=0TlEMV1Sn28

مصادر

سيد درويش
اغانى سيد درويش
اغانى باللغه المصريه
اغانى مصريه
الحلوة دى قامت تعجن فى البدريه

الحلوه دى قامت تعجن ف البدريه

  <div style="padding-right:2px;background:#ffffff;font-size:120%">

كلمات 
 
الحلوه دى قامت تعجن ف البدريه

و الديك بيــدن كوكو كوكو ف الفجـريه
 
يللا بنا علا باب الله يا صـنايعيه

يجعل صباحك صباح الخير يا اسطا عطيـه

طلع الصباح فتــاح يا عليــم

و الجيـب مافهشى ولا مليــم

مين فى اليومين دول شاف تلطيـم
 
زى الصـنايعيه المظاليـم

الصبر طيب عـال
 
يا اللى معاك المال

برضه الفقيـر له رب كريم

متشد حيلك يا ابو صلاح

اضربها صرمه تعيش مرتاح

خلى تكالك ع الفتاح

يللا يللا بينا الوقـت اهو راح

الشمس طلعــت و المــــــلك لله
 
ما تشيل قدومك و العـــده و يللا

اجــرى لرزقك خليها علا الله

الحلوه دى قامت تعجن ف البدرية

و الديك بيدن كوكو كوكو ف الفجرية

يللا بنا علا باب الله يا صنايعيه

يجعل صباحك صبح الخير يا اسطا عطيه

اغانى باللغه المصريه
اغانى سيد درويش
القلل القناوى

القلل القناوى
  <div style="padding-right:2px;background:#ffffff;font-size:120%">

كلمات 
مليحه قوى القلل القناوى

رخيصه قوى القلل القناوى

قرب حدانا وخد قلتين

خساره قرشك وحياة ولادك

ع اللى ماهواش من طين بلادك

ده ابن بلدك ما يبلفكشى

ما تعدموشى ولا يعدمكشى

دمك من دمه ما يفرقوكشى

الدنيا مالها يا زعبلاوى

شقلبو حالها وين المداوى

شوفو البلاوى ده البنك ناوى

يرفع دعاوى علشان يتاوى

فى فلوسنا و احنا متقندلين

مش بزيادانا بقينا عره

وكل حاجة من شغل بره

ده الفقر طول قلع عينينا

وخلا غيرنا الس علينا

يادى الفضيحه يا ناس حرام

ولحد امتا ما نفوقش واصل

و البيه مقعمص قاعد يواصل

يشرب فى بيره ويا منيره

واحنا فى حيره جد و كبيره

انتعنا بقا يا جد الحسين

اغانى باللغه المصريه
اغانى سيد درويش
عشان مانعلا ونعلا

عشان مانعلا ونعلا

من الحان رواية "العشره الطيبه" 1
  <div style="padding-right:2px;background:#ffffff;font-size:120%">

كلمات 
عشان ما نعلا و نعلا و نعلا لازم نطاطي نطاطي نطاطي

عشان ما نعلا و نعلا ونعلا لازم نطاطي نطاطي نطاطي

بسلامته الوالي أبوزعيزع مهجص باشا دقن تعيتع

أفيونته تمللي قال إيه نترصص دايما حواليه

نروح واقفين زنهار زي القط والفار

نلقاه دايما منفوخ نفشر له طاخ طيخ طوخ

الرك على حبة بولوتيكه وذمة كاوتشوك خربانه

مادام الامير ملته أنتيكه لازم الرعيه تكون وحلانه

الرك علا حبة بولوتيكه وذمه كاوتشوك خربانه

مادام الامير ملته أنتيكه لازم الرعيه تكون وحلانة

حزر فزر يا واد أنت بعقلك بعد الحنشصه دي اللى أنت عليها

ياهل ترا الدنيا دي ها تروق لك و تشوف ما شاف قراقوش فيها

تعرفش المسأله إيه عرنوس متعفرت ليه؟

من حقه سلامات سلامات ايش حال القفوات

الجميع: محاسيبك

حسن: يا خي سيبك

اول شرط نطاطي البصله لسيدنا الوالي ونستعبط له

مهما تسمعو تهجيص اعملوا روحكم بلاليص

مهما نسمع تهجيص نعمل روحنا بلاليص

بلاليص بلاليص بلاليص بلاليص بلاليص بلاليص

عشان ما نعلا و نعلا و نعلا لازم نطاطي نطاطي نطاطي

اغانى باللغه المصريه
اغانى سيد درويش
ان راح منك يا عين

ان راح منك يا عين
  <div style="padding-right:2px;background:#ffffff;font-size:120%">

كلمات 
ان راح منك يا عين هيروح من قلبى فين

ده القلب يحب مره ميحبش مرتين
 
ميحبش مرتين

الحب اللى فى قلوبنا الناس فاكرينه ايه

ده شاغلنا مهما تبنا و الا حلفنا عليه

ومهما بعدنا عنه نسيانه اقوا منه

و تخافى ليه يا عين هيروح من قلبى فين

ده القلب يحب مره ميحبش مرتين

ميحبش مرتين

وحياة اللى جرالى وياه من غير معاد
 
لأسهره الليالى و احرمه البعاد

و اطفى بناره نارى و اخلص منه تارى

و لا يهمك يا عين هيروح من قلبى فين

ده القلب يحب مره ميحبش مرتين

ميحبش مرتين

اياه يقسا عليّا اياه ينسا اللى كان

لسه الليالى جايه و اكتر من زمان

و يا حيرته آه يا ويله فى نهار الشوق و ليله

خليه يروح يا عين هيروح من قلبي فين

ده القلب يحب مره ميحبش مرتين

ميحبش مرتين

شوف 
ليستة اغانى شاديه

اغانى باللغه المصريه
اغانى شاديه
ماتحبنيش بالشكل ده

ماتحبنيش بالشكل ده

الكلمات 
ما تحبنيش بالشكل ده ..
وتغير كتير من ده و ده ..

الحب مش غيره وشجن
دا الحب اجمل من كدا

بتغير وانا قدام عينيك
وبخاف عليك من غيرتي انا

بتغير وانا قلبي فى إيديك
اهدي إليك كل المنى

يا حبيبي داحنا لبعضنا
وحرام خصامنا وبعدنا

الحب مش غيره وشجن
دا الحب اجمل من كدا ..

غير بس لو حبك يهون
او لما اخون يوم عهدنا

لاكن مدام دايماً اصون
خليك حنون على ودنا

يا حبيبي داحنا لبعضنا
وحرام خصامنا وبعدنا

الحب مش غيره وشجن
دا الحب اجمل من كدا ..

الناس كتير وانت الوحيد
اللى فى حياتي ودنيتي

على ايه بقى غيرتك تزيد
خليك سعيد بمحبتي

يا حبيبي داحنا لبعضنا
وحرام خصامنا وبعدنا

الحب مش غيره وشجن
دا الحب اجمل من كدا ..

شوف كمان 
 ليستة اغانى فايزه احمد

اغانى فايزه احمد
اغانى باللغه المصريه
على حسب وداد قلبى

علا حسب وداد قلبى

  <div style="padding-right:2px;background:#ffffff;font-size:120%">

كلمات 
 
علا حسب وداد قلبي يا بويا راح أقول للزين سلامات

سلامات سلامات سلامات

علا حسب وداد قلبى يابوي

ضيعت عليه العمر يا بويا ده انا ليا معاه حكايات

حكايات حكايات حكايات

على حسب وداد قلبي يا بوي

موال الصبر أهو داب من يوم الحب ما غاب

ولا عمري يا عين يا ليل يا ليل يا عين يا ليل ما تعود لي أحباب

وانا صابر ع المقسوم ممكن يرجع لي ف يوم

وتكون لي معاه تاني يا بويا ايام حلوه و حكايات

حكايات حكايات حكايات

علا حسب وداد قلبي يا بوي

علا حسب الريح ما يودي الريح ما يودي الريح ما يودي

وياه أنا ماشي ماشي ماشي ماشي و لا بيدي

معرفش ان كنت مروح ولا امتا الهوا ها يهدي

و اهي دنيا بتلعب بينا ممكن تعود غناوينا

وتكون لي معاه تاني يا بويا ايام حلوه و حكايات

حكايات حكايات حكايات

علا حسب وداد قلبي يا بوي

لا هاسلم بالمكتوب و لا هارضا ابات مغلوب

و هاقول للدنيا يا دنيا انا راجع انا راجع انا راجع للمحبوب

و نغني اغاني جديده مليانه حكاوي سعيده

وهانغزل توب الفرحه يا بويا و هاقول يا حبيبي سلامات

سلامات سلامات سلامات

علا حسب وداد قلبي يا بوي

شوف كمان 
 ليستة اغانى عبد الحليم حافظ

نبذة عن مؤلف الأغنية الشاعر صلاح ابو سالم

اغانى باللغه المصريه
اغانى عبد الحليم حافظ
عقبالك يوم ميلادك

عقبالك يوم ميلادك غنا عبد الحليم حافظ فى فيلم بنات اليوم 1956

<div style="padding-right:2px;background:#ffffff;font-size:120%">

كلمات 
عقبالك يوم ميلادك ..لما تنول اللى شغل بالك

يا قلبى ..يا قلبى ..عقبالك يا قلبى

عقبال حبك لما يغنى..و انا مرتاح البال متهنى

و دموع عينى ترقص منى..لما تشوف الناس جيالك

عقبالك يوم ميلادك .. لما تنول اللى شغل بالك

يا قلبى ..يا قلبى..عقبالك يا قلبى

عمر حياتى ..عمر هوايا ..و سنين حبى هيا هنايا

نظره و كلمه اتقابلو معايا .. كتبو اول يوم فى ميلادك

عقبالك يوم ميلادك .. لما تنول اللى شغل بالك

يا قلبى .. يا قلبى..عقبالك يا قلبى

يا مفرقين الشموع ..قلبى نصيبه فين

الحب عمره سنه ..و الهجر عمره سنين

و القلب عاش ميت سنه ..و الفرح له ساعتين

عقبالك يوم ميلادك ..لما تنول اللى شغل بالك

يا قلبى ..يا قلبى..عقبالك يا قلبى

قالو لى يوم ميلادك..لما تنول اللى شغل بالك

يا قلبى ..يا قلبى..عقبالك يا قلبى

لينكات برانيه
 يوتيوب عقبالك يوم ميلادك
https://m.youtube.com/watch?v=lmZQ0u9q5XY

مصادر
 السينما.كوم
https://elcinema.com/work/1010180/

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
وحدات النخبه النازيه (س.س)

وحدات النخبه النازيه (Schutzstaffel), اللى معناها قوة سريه او قوة وقائيه سريه, معروفه باختصار س.س . شعارها كان شرفى هو ولائى ( بالالمانى "Meine Ehre heißt Treue"). كانت منظمه عسكريه تابعه للنظام النازى هدفها كان حماية النظام و رئيسه ادولف هيتلر ومنع اى حركة بتعادى النظام انها تبقى موجوده من اساس و بتعتقل الافراد ان النظام شايفهم خطر عليه و اللى هيتلر عايز يتعقلهم, اتئسست سنة 1921 على ايد ارنست روهم و كانت بتتكون من 400 عسكرى من نخبة الجيش الالمانى , اللى كانو راجعيين خسارنين فى الحرب العالميه الاولى.وصل عدد افراد الوحدهل60000 الف فى سنة 1932 و وصل عدد الافراد فيها فى الحرب العالميه التانيه لمليون واحد. قبل ما الحرب ما تبتدى كانت بتعتقل الخصوم السياسيين للنظام النازى زى الشيوعيين و الاشتراكيين و الليبراليين, اللى اتقضى عليهم و اليهود و الغجر و الهوموسكسوال, بتعتبر الوحدات النازيه عملت جرايم ضد الانسانيه.

شوف كمان 
 المانيا النازيه
 جيستابو
 شباب هيتلر
 هيتلر

المانيا النازيه
تطرف
توبه (اغنيه)

غناها فى فيلم ايام وليالي وهو فيلم مصري انتاج سنة 1955، من اخراج هنرى بركات و بطولة عبد الحليم حافظ وايمان و احمد رمزى.

  <div style="padding-right:2px;background:#ffffff;font-size:120%">

كلمات 
توبه.. توبه

توبه ان كنت أحبك تاني توبه

بس قابلني مره و تبقا دي آخر نوبه

و بعدها توبه.. توبه

توبه ان كنت أخاصمك و أرجع أصالحك تاني

ياما البعد سقاني و ياما القرب ضناني

و ان فات طيفك يوم فى منامي وجه صحاني

برضه أطاوعك بس أهي نوبه

وبعدها توبه .. توبه

توبه ان كنت هصدق تاني كلامك

مهما هتسأل مش راح أصدق حتا سلامك

بس أوعدني أوعا تبكي و أنا قدامك

أحسن أكدب روحي و أقول أهي نوبه

وبعدها توبه.. توبه

آه من حيرة قلبي و آه من دمعة عيني

كل ما أقول أنساك توحشهم نارك و تصحيني

أجري و أسأل عنك قبل ما انتا تجيني

أضحك نوبه و أبكي نوبه

و بعدها توبه.. توبه

توبه .. توبه

توبه ان كنت احبك تانى توبه

بس قابلنى مره و تبقا دى آخر نوبه

و بعدها توبه .. توبه

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
اهواك

اهواك اغنيه مصريه غناها عبد الحليم حافظ ف فيلم بنات اليوم سنة 1956 و كانت معاه ماجده

<div style="padding-right:2px;background:#ffffff;font-size:120%">

كلمات 

اهواك

و اتمنا لو انساك

و انسا روحى وياك

و ان ضاعت يبقا فداك

لو تنسانى

و انساك

و اتارينى بانسا جفاك
 
و اشتاق لعذابى معاك

و القا دموعى فاكراك

ارجع تانى

للقاك

الدنيا تجينى معاك

و رضاها يبقا رضاك
 
و ساعتها يهون فى هواك فى هواك

طول حرمانى

.....

و الاقيك

مشغول و شاغلنى بيك
 
و عينيا تيجى فى عينيك

و كلامهم يبقا عليك

و انت تدارى

و اراعيك

و اصحا من الليل اناديك

و ابعت روحى تصحيك
 
قوم ياللى شاغلنى بيك

جرب نارى

.....

لينكات برانيه

 اهواك
https://www.dailymotion.com/video/x21pei5

مصادر
 السينما.كوم
https://elcinema.com/work/1010180/

عبد الحليم حافظ
اغانى عبد الحليم حافظ
اغانى باللغه المصريه
اغانى مصريه

شوف كمان 
 ليستة اغانى عبد الحليم حافظ
احبك يانى

احبك يانى

كلماتها 
أحبك يانى ولو ترعانى ..... أحبك تاني واقول آه يانى

معاك وجدانى وكل حنانى ..... وأخاف تنسانى

آه يانى آه يانى

الحب دا إيه انا معرفشى ..... وبنهواه ليه

ومدام على بعدك مقدرشى ..... قولي نويت إيه
 
انت حتهوانى والا حتسلانى ..... والا إيه تانى

آه يانى آه يانى

أنا قلبى كتاب وفتحتولك ..... علشان تقراه

ولقيت لما وريتهولك ..... صورتك جواه

ان جت للحق القلب أهو دق ..... وشافك رق

وقال آه يانى

اغانى باللغه المصريه
اغانى صباح
جميل جمال

جميل جمال
  <div style="padding-right:2px;background:#ffffff;font-size:120%">

كلمات 
جميل جمال مالوش مثال ..... ولا فى الخيال صدق اللى قال

زي الغزال جميل جمال

ليه الدنيا جميلة وحلوة ..... وانت معايا ..

ليه تخلي القلب فى نشوه ..... وانسى اسايا ..

تسألني ليه ماعرفش ..... والسر ايه مفهمش

عطف وحنان من الزمان ..... والا عشان جميل جمال

ليه لما بشوفك بعنيه روحي تغني ..... وتغني الايام حواليه وتطمني

نظرة عينيك تسحرني ..... والشوق اليك حيرني

عطف وحنان من الزمان ..... والا عشان جميل جمال

ليه كل الأزهار بتحبك ..... والطير والناس

علشان الرقة اللى ف قلبك ..... والا الاحساس

والا القوام والخفة ..... والابتسام ع الشفة
 
عطف وحنان من الزمان ..... والا عشان جميل جمال

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
سنه وسنتين

سنه وسنتين
  <div style="padding-right:2px;background:#ffffff;font-size:120%">

كلمات 
سنه وسنتين سنه وسنتين

وانت ياقلبى تقول انا فين

وذبت وتهت فى اشواقك

وشفت النيل وعرفت انا فين

يا مصر ياعمرى يانور العين

ع الشطين انا شفت احبابى

واخواتى واهلى واصحابى

وهواكى والنخل العالى

ونجومها فى الليل بتلالى

بكيت م الفرح وطاب الجرح

غني يا قلبي اتهني يا عين

يا مصر ياعمرى يانور العين

م الاهرام .. للسد العالى

بلدى ..بلد المجد الغالى

قلبى ندالك حن وجالك

غنالك مواويل وليالى

افدي جمالك و افدي رمالك

وبارواحنا ما نوفى الدين

يامصر ياعمري يانور العين

اسهرى ياعيونى ولاتنامى

اهى راجعه أحلى ايامى

يامصر يا ام الدنيا وبحب عشانها الدنيا

ما غابتش عنى ثانيه نايم صاحى قدامى

الوطن العربى بلادى امى وابوى واجدادى

بحياته اغنى وانادي وانت حبى والهامى

قلب الامه العربيه بلد النور والحريه

ادعيلها وردوا عليه تحيا الامه العربيه

شوف كمان 
 ليستة اغانى فريد الأطرش

اغانى وطنيه مصريه
اغانى باللغه المصريه
اغانى فريد الاطرش
ذهب الليل

ذهب الليل

كلماتها 
ذهب الليل طلع الفجر والعصفور صوصو

شاف القطة قالها بسبس قالت له نونو

ماما قالت له سيب القطة خليها فى حالها

ساب مدرسته ورمى كراسته وراح جر شكلها

راحت القطة مخربشة ايده لما مسك ديلها
 
وادى جزاة اللى مايسمعش كلمة ماما تقولها

ذهب الليل طلع الفجر والعصفور صوصو

شاف القطة قالها بسبس قالت له نونو

ابله قالت لى فيفى الحلوة زعلت من سوسو

راح يصالحها وباسها وهى حلفت ماتبوسه

جابت الحبر وعاصت ايديها وجات بشويش جنبه

مسحت ايدها فى وشه وعملت قال ايه بتلاعبه

سوسو ضربها ومسك الحبر اللى في ايدها وقلبه

على فستانها وشافهم بابا وضربها وضربه

ذهب الليل طلع الفجر والعصفور صوصو

شاف القطة قالها بسبس قالت له نونو

ندر عليا اجيلكم واولع شمعة من شمعة

لحد الشبر ونص مايكبر ويروح الجامعة

ميمى دكتور وسعاد دكتورة واحنـا ندعيلكم

وصلاح يبقى محامى وتوتو قاضي يصالحكم

وعصام بكرة هيبقى ظابط ويدافع عنكم

يفدى وادى النيل بحياته وحياته منكم

ذهب الليل طلع الفجر والعصفور صوصو

شاف القطة قالها بسبس قالت له نونو نونو

اغانى محمد فوزى
اغانى باللغه المصريه
ماما زمـانها جايـه

ماما زمـانها جايـه

كلماتها 
ماما زمانها جاية، جاية بعد شوية، جايبة لعب وحاجات

جايبة معاها شنطة ، فيها وزة وبطة, بتقول واك واك واك

عارف الواد اللى اسمه عادل, جه الدكتور وعمل له ايه

لقى رجليه كانوا زى الفتلة ، بص شوية جوه عنيه
 
راح مدي له حقنة كبيرة، عارف ادى له الحقنة ليــه
 
مابيشربش اللبن الصبح ، وكل اصحابه ضحكوا عليه

واهو من يومها شرب وبيكبر ، واتربى له عضل في ايديه

ماما زمانها جاية ، جاية بعد شوية ، جايبة لعب وحاجات

جايبة معاها شنطة ، فيها وزة وبطة, بتقول واك واك واك

وأحمد برضه ايده مربوطة ، ومامته عارف ليه مخاصماه
   
كان بيحب تمللى يلعب ، بالكبريت ويشيله معاه

وفى يوم جاب كام عود ولعهم، واخته بوسي كانت شايفاه
    
راحت النار ملهلبه ايده ، ولسه ايديه الأتنين واجعاه
 
اهوه من يومها لا بيتعفرت ، ولا بيشيل كبريت وياه

ماما زمانها جاية ، جاية بعد شوية ، جايبة لعب وحاجات

جايبة معاها شنطة ، فيها وزة وبطة, بتقول واك واك واك

وسعاد ابله زعلت منها ، خالص خالص من شهرين
      
مابتحفظش الدرس وتكذب ، وكمان ضاع منها كتابين
 
وبتتشاقى جوه الفصل، وكان ترتيبها العشرين
      
لما ذاكرت وبقت حلوه ، أبله خدتها مع الشـاطرين
 
جت شهادتها اخر مرة ، وكانت الأولى من تلاتين

اغانى باللغه المصريه
اغانى محمد فوزى
امازيغ

الامازيغ ( ⵉⵎⴰⵣⵉⵖⵏ Imaziɣn,  Berbers,  Berbères,  Bereberes) هما السكان الاصليين بتاع منطقة شمال افريقيا من غرب مصر لحد مراكش و جزر الكنارى. مجموع تعداد الامازيغ هو حوالى 90 مليون, فيهم اللى بيتكلم امازيغى و فى اللى بيتكلم الدارجه (لهجات عربيه مغاربيه متأترة باللغه الامازيغيه).

الامازيغ موجودين فى مساحه شاسعه: مراكش, الجزاير, تونس, ليبيا, موريتانيا, شمال مالى, شمال و غرب النيجر, غرب مصر و جزر الكنارى. قبائل الطوارق فى شمال مالى و النيجر هى كمان القبائل الامازيغيه.

اللغه 
المقاله الرئيسيه: لغه امازيغى

جزء كبير من الامازيغ النهارده لسه بيتكلمو امازيغى و الجزء الباقى بيتكلم الدارجه وهى لغات مغاربيه متأترة باللغه الامازيغيه.

اللغة الامازيغيه بتتكتب فى العاده بالحرف اللاتينى او بابجدية تيفيناغ, و هى ابجديه قديمه.

التاريخ

التاريخ القديم 

فى العصر القديم كان بيطلق على الامازيغ اسم ليبو , زي ما كان بيطلق على شمال افريقيا بدون مصر, يعنى البلاد الامازيغيه, اسم ليبيا.

الامازيغ والحضاره الفرعونية 
الامازيغ ليهم بردو تأتير و مساهمه فى الحضارة الفرعونية. فالاسرتان المصريتان 22 و 23 اسرتان امازيغيتان.
الفراعنة كانو بيسمحو للقبائل الامازيغية انها تقيم فى الصحراء الشرقية وبمرور الزمن اتمصروا ووصل منهماسرتان للحكم

سنة 945 قبل الميلاد جلس الفرعون الامازيغى شيشنق الاول على عرش مصر مؤسسا الأسره المصريه 22 و بقى حكمو لحد سنة 924 قبل الميلاد حسب مانيتون.

سنة 880 قبل الميلاد, وصل ملوك امازيغ مشواش للحكم بتأسيسهم للاسره المصريه 23.

نوميديا 
نوميديا هى مملكه امازيغيه قديمه كانت موجوده فى الجزاير و اجزاء من مراكش و تونس بتوع دلوقتى, و كانت عاصمتها سيرتا.

العصر الوسيط

الامازيغ و دخولهم للاسلام 

سنة 711, قام الامازيغ بغزو الاندلس بعد اسلامهم بقيادة القائد الامازيغى طارق بن زياد تحت قيادة الخليفه الاموى عبد الملك بن مروان, و الوالى بتاعو فى شمال افريقيا موسى بن نصير.

شوف كمان 
 لغه امازيغى

لينكات خارجيه 
 أطروحة دكتوراه عن أمازيغية "سيوه" و"جارا" فى مصر ولغات افريقيه اخرى

مصادر 

شعوب
مجموعه عرقيه
الربيع (اغنيه)

الربيع

  <div style="padding-right:2px;background:#ffffff;font-size:120%">

كلمات 

آدي الربيع عاد من تاني، والبدر هلت أنواره..

وفين حبيبي اللي رماني من جنة الحب لناره؟

أيام رضاه يا زماني هاتها، وخُد عمري..

واللي راعيته رماني، فاتني، وشغل فِكري.

كان النسيم غنوة.. النيل يغنيها

ومــيتُه الحلـــــوة.. تفضل تعيد فيها

وموجُه الهادي كان عوده، ونور البدر أوتاره

يلاغي الورد وخدوده ..يناجي الليل وأسراره

وأنغامه بتسكرنا. أنا وهو..أنا وهو مفيش غيرنا.

___

لمين بتضحك يا صيف لياليك وأيامك؟

كان لي فى عهدك آليف عاهدني قُدامك

وكان لي فى قلبُه طيف يخطر فى اوهامك

من يوم ما فاتني وراح..

شـــدو البلابل نـــــواح..

والورد لـــون الجـــــراح..
 
يا ليلي يــا يـــا يــا يــا عين



مر الخريف بعده؛ دبّل زهور الغرام

والدنيا من بعده! هوان ويأس وآلام..
 
لا القلب بينسى هواه، ولا حبيبي بيرحمني

وكل ما أقُول آه.. يــزيد فى ظُلمه ويألــمنــي.



وآدي الشتا يا طول لياليه

على اللي فاتُـه حبيبُــــه

يناجــي طيفـه ويناديـــــه

ويشكي للكون تعذيبــــه.



يا ليل يا بدر يا انسان يا طير يا زهر يا أغصان..

هاتوا لي من الحبيب كلمة تواسي العاشق الحيران..

أخد ورد الهوا مني، وفات لي شوكُهُ يألمنـي

ماعرفش إيه ذنبي! غير إني فى حُبي أخلصت من قلبي!

وغاب عني. لا كلمني ولا قال أمتى راح أشوفوه
 
وأقول ممكن هيرحمنـي ويبعت فى الربيـع طيفه.

___

آدي الربيع عاد من تاني والبدر هلت انواره
 
وفين حبيبي اللي رماني من جنة الحب لناره..؟؟
 
___

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
اول همسه

اول همسه

كلمات الاغنيه 
زي النهارده كان حــبك يوم ما عاهدتك أصــون ودّك

وحلفت لك انـــي بـحبّـك وكان يميني فــوق خـــــدّك

و كان احلى همسة لأحلى وردة فاكرها لسّــة زي النــــــهار ده

كان القدر راضي علينا حنون كان القمر جماله يسبي العيون
 
كان الشجر غصـــــون تعــــــانــق غصــــــون
 
و الزهر يبعث انفاسه مع النسيم بعد ما باسه
  
و عــاهدتني و سألتني وحلفت لك طول عـــمــري لك
 
فى أحلى همســــة

بايدك سقيتني الهـــــنا و الحنان وعدت و سقيتني الضنا و الهوان

ما قلتش ياريتني ماكان اللى كان
 
بحـــبك فى قربك و فى بعـــدك بحـــبــــك فى غــــدرك وودك

بـــحبـــك بحبـــك بحبــــك

ومهما تقـــسى عليّ مااحمـــلش منّك اسية
   
واعيش فى ذكرى هواك واحلم بأيام رضاك
    
كان أحلى همسة

ما ليش أمل ياحبيبي فيك غير اني أشوفك فى عيني
 
خلي الجمال و الحسن عليك واناالغرام والحب عليّ
   
أخاف عليك يوم تهواني ولاتقاسى وجدي و أشجاني
 
انا اللى بهواك وحـــدي ولا أفـــكر أســــلى

وان فاض بي شوقي ووجدي اسرح فــي اول هــمسة

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
بساط الريح

بساط الريح
  <div style="padding-right:2px;background:#ffffff;font-size:120%">

كلمات 
بساط الريح جميل ومريح

وكلو امان ولا البولمان

بساط الريح بساط الريح

يا طاير فوق وكلّك ذوق

أنا مشتاق وبراني الشوق

ودواي فى سوريا وفي لبنان
 
نسيم لبنان شفا الأرواح

عليل القلب عليه يرتاح

ويا مشتاق لبرِّ الشام

تروح سكران بلا أقداح بلا أقداح
 
سوريا ولبنان قامات وقدود

عليها بشوف عيون وخدود

تزوّد نار القلب ببارود

أنا أعشق سوريا ولبنان.. سوريا ولبنان
 
نروح يا بساط على بغداد ... على بغداد على بغداد

بلاد خيرات بلاد أمجاد ... بلاد خيرات بلاد أمجاد
 
نحن هنا بالسيف نحمي ارضنا

وفي نهار الحيف نحمي عرضنا

اما الكرم للضيف مخلوق فرضنا

آه يا زلم آه يا زلم
 
يبه يا يابه يا يابه يا باي

يا دجلة أنا عطشان ما أقدر أرتوي

من حسنك الفتّان هذا الكسروي

فى كل رمشة عين خنجر ملتوي

لو صاب مني القلب يعدمني عدم

آه يا زلم أه يا زلم

بساط الريح يا ابو الجناحين

مراكش فين وتونس فين

بلاد الحوت، والغلة والزيتون

فيها الشفايف قوت، وللشراب عيون

ياللي عليها تفوت، اشبعْ طعام وشراب

ولا تزيد يا خي
 
تونس أيا خضرة يا حارقة الأكباد

غزلانك البيضة تصعب على الصياد

غزلان فى المرسى ولا فى حلق الواد

على الشطوط تعوم

بساط الريح قوام يا جميل أنا مشتاق لوادي النيل

أنا لفّيت كثير ولقيت البعد عليَّ يا مصر طويل

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
لحن الخلود

لحن الخلود
  <div style="padding-right:2px;background:#ffffff;font-size:120%">

كلمات 

بنادى عليك تســــمع ندايا معايا قبل ما أنده لك

وأحن اليك وكل لحظه تفوت من عمرى تشتاق لك

بنادي عليك بنادي عليك..

اهاهاااااه

نسيت حياتى اللى قبلك وذكرياتى اللى فيها

و روحى تتمنا ضلك يمشى و يخطر عليها

وحب قلبى لقلبك حب الربيع للزهور

وعشق روحى لحسنك عشق النشيد للطيور

و فى ابتسامى و الامى بنادى عليك

و فى سهادى ومنامى بنادى عليك

وفى سكونى وكلامى بنادى عليك

روحي و روحك سوا هايمين فى دنيا الخيال

غنينا لحن الهوا و الشــــــدو بيننا وصال

والنظره بيننا قــُـبل و سكون وهمس و كلام

والحب من غير أمل اسما معانى الغرام

وكل ما يدق قلبى بنادي عليك

و بكل شوقى وحبى بنادى عليك

و حتا لو كنت جمبى بنادى عليك

يا موج البحر أنغامك شـــكت للشط عن حالى

و كان حبى فى أحضانك و قلبى من الهوا خالى

ناديت قلبى بأنغامك غنا الوجود

و انا غنيت بالهامك لحن الخلود

بهمسة عينيا بنادى عليك

بلمسة ايديا بنادى عليك

تنادي عليا و انادى عليك

اهاها اااااااااه

شوف كمان 
 ليستة اغانى فريد الأطرش

اغانى باللغه المصريه
اغانى فريد الاطرش
حكاية غرامى

حكايه غرامى

  <div style="padding-right:2px;background:#ffffff;font-size:120%">

كلمات 
حكاية غرامى حكاية طويله بدايتها ذكرى الليالى الجميلة

وحرمانى منها مابين يوم وليله

ماليش يد فيها .. ماليش فيها حيلة

كتبها زمانى عليا بدمى وبدموع عيني

حكاية غرامى حكاية طويلة

مرت بنا الايام تجرى نشرب من الحب ونسقيه

ابيع لمين باقى عمري ويرجع الحب ولياليه

عشنا فى فرحة وأمان كان املنا نعيش كمان

بس ما رضيش الزمان

قلبى حبه زى قلبه للنهايه

وانحرمنا وانظلمنا من البداية

كتبها زمانى عليا بدمى وبدموع عيني

حكاية غرامى حكاية طويلة

ياحبيبى .. قلبى بيدعي لك تسلم لي ويسلم لي شبابك

لك وحدك ابكي واغني لك ياحبيبى فى هَناك وعذابك

واشوف جمالك فى الضنى اقول ياريتنى كنت انا

ماليش حبيب غيرك وحدك وماليش حياة ابدا بعدك

حبيبى سلامتك... سلامة ابتسامتك

تنور حياتى وتطفى آهاتِي

كتبها زمانى عليا بدمى وبدموع عيني

حكاية غرامى حكاية طويلة

يا حبيبي مهما قاسيت الويل خسارة فى الدنيا دمعك

أنا بالامل نورت الليل لما انطفا شمعي وشمعك

أنا وانت كنا قبل ذبلت شفايفها

يا دنيا عندي أمل نرجع ونقطفها

ما تفرقيش فى قلوب بتحب

ولا تحرميش حبيبين من حب
 
يا تصبريني على الحرمان يا ترجعي لي ليالي زمان

ليالي جميلة... لكن قليلة
 
حكاية غرامي

حكاية طويلة

شوف كمان 
 ليستة اغانى فريد الأطرش

اغانى فريد الاطرش
اغانى باللغه المصريه
في يوم من الايام

<div style="padding-right:2px;background:#ffffff;font-size:120%">

كلمات 
فى يوم من الايام كان لي قلب

ويا المحبة هام وياريت ما حب

قسوة حبايبي مغلباني

إوعى يا قلبي تحب تاني
 
فى يوم من الايام

أنـا كنت هـواه و حبيبه روحي و قلبي حـواليه

لـو كان الدمع يجيبه كنت ابكي العمـر عليه
 
لا صوتي يسمعه ولا دمعي يـرجعه

قسوة حبايبي مغلباني
 
إوعى يا قلبي تحب تاني

فى يوم من الايام

فين راح الشوق من قلبه والـرقة والحنية
 
اللى ح يتهنى بحبه لو يعرف يبكي عليه

لا عـاد يـفـيـد ندم عليه ولا ألم

قسوة حبايبي مغلباني

إوعى يا قلبي تحب تاني

فى يوم من الايام

وحياة حبك يا ناسيني
 
ياريت يا حبيبـي انساك
 
دانا كل طريق فى عيوني

علمتـه بذكرى معاك

يا ناسي حبنا
 
راح اعمل إيه أنا

قسوة حبايبي مغلباني

إوعى يا قلبي تحب تاني

فى يوم من الايام

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ
عصر دهبى

العصر الدهبى, مصطلح المؤرخيين بيستخدموه لما بيوصفوا فتره زمنيه معينه فى التاريخ. العصر الدهبى بتبقى الدوله او الحضاره او لحد فكرة فى اقصى تقدمها و تطورها و قوتها فى السياسيه و الاقتصاد و فى العلوم و الفنون.العصر الدهبى مش مرتبط بدولة معينه و ممكن يجى للدولة اكتر من مرة على فترات متباعده.

امثله على عصور دهبيه 
 العصر الدهبى بتاع الدولة القديمة كان ايام الاسرة الرابعه.
 العصر الدهبى للرومان: بيبتدى من فترة حكم الامبراطور اغسطس.
 العصر الدهبى للمصريين : مصر تاريخها طويل و عدا عليها عصور دهبيه كتيره زى : فترة حكم الاسرة الفرعونيه ال18 اللى ابتدها بطرد احموس للهكسوس, من اول عصر البطالمه لحد بطليموس التالت, و فى العصر الحديث وقت ما تولى محمد على باشا حكم مسك لحد ابنه ابراهيم باشا , ممكن يعتبر عصر دهبى.
 العصر الدهبى للعلم و المنطق : كان فى عصر التنوير
 العصر العباسى : بيعتبر العصر الدهبى للحضاره الاسلاميه و للعرب

مصطلحات
تاريخ
دنيس ديدرو

دنیس دیدرو (5 اكتوبر 1713 - 31 يوليه 1784). Denis Diderot. كان فيلسوف من فلاسفه عصر التنوير ومن قادة حركة التنوير فى فرنسا و كاتب . معروف بانه اللى اشراف على اصدار "موسوعه الفنون والعلوم والحرف " و كتابته اجزاء كتيره فيها و كان رئيس تحرير اول موسوعه فى العصر الحديث (فرنساوى :Encyclopédie، انجليزى Encyclopedia).

من اقواله :

-لا يفصل بين التعصب والبربرية إلا خطوة واحدة.

-الشك هو الخطوة الأولى على طريق الفلسفة.

-الوطنية دافع سريع الزوال لا يعيش غالبا بعد زوال التهديد المجتمعى المعين اللى بعثه.

-الجمل البليغة مثلها زى المسامير الحادة، تفرض الحقيقة على ذاكرتنا.

-لم يسبق لفيلسوف أن قتل رجل دين، و لكن رجال الدين قتلـوا الكثير من الفلاسفة.

مصادر 

فلاسفه ملحدين
فلاسفه فرنساويين
فلاسفة عصر التنوير
كتاب فرنساويين
تنويريين
متعلمين فى جامعة پاريس
1465



مواليد 
 السلطان سليم الاول ( Selim I Yavuz، الشجاع) (اتولد: يوم 10 اكتوبر 1465 – مات: يوم 22 سبتمبر،1520) كان سلطان الامبراطوريه العثمانيه بين 1512 - 1520، فى عهده احتل العثمانيين بلاد الشام و الحجاز و مصر و ضموها لامبرطوريتهم. و كان اول سلطان عثمانى ادا نفسه لقب الخليفه .

مصادر
نطاط الطين

نطاط الطين (بالانجليزى :Mudskipper) هو نوع من انواع السمك بيتمير بقدرته على المشى على الارض باستعمال الزعنفتين القدمانيتين بتوعه اللى متحورين على شكل رجلين. فيه 6 انواع من نطاط الطين و بينتمو كلهم لعيلة اسمها (Periophthalmidae) و موطنه الاصلى فى المحيط الباسيفيكى و الهندى من اول افريقيا لحد اوستراليا و بولينيزيا. بيعيش فى المستنقعات و على الشواطئ فى مناطق المد و الجزر (Intertidal) و خصوصا فى الحتت اللى فيها طينه و عشان كدا اسمه نطاط الطين (Mudskipper).نطاط الطين مطيول و ممكن يوصل طوله لحد 30 سم. زعانفه الورانيه زعانف عاديه زى بتاعة السمك انما زعانفه القدمانيه اتحورت و بتشبه الرجول فى الشكل و فى الوظيفه.بيتميز كمان نطاط الطين بعيونه الكبيره الجاحظه المدوره. نطاط الطين و هو فى المايه بيتنفس من خياشيمه اما و هو على وش الارض فبيتنفس الهوا عن طريق الجلد زيه زى الضفادع و بيتغذى على القشريات و الحيوانات الزغيره التانيه.

سمك
سامى يوسف

سامى يوسف مغنى بريطانى من اصل اذيربايجانى . بيغنى اغانى اسلاميه بتعبر عن حب النبى و التضرع وذكر الله. اتولد فى 1 يوليه 1980, اهله هاجروا على انجلترا وهو صغير و اتربى و اتعلم هناك. , كان ملحن و شاعر و عازف , و ائثر فيه جامد و علمه العزف و باباه شجعه على تنميه ميوله فى المزيكا. تعلم على أيدي ملحنيين تخرجوا ويعملوا فى الاكاديمية الملكية للمزيكا فى لندن. فى بعض الأحيان يشارك فى كتابة كلمات الاغنية و التلحين

البوماته 

نزل اول الابوم ليه اللى كان اسمه "المعلم" فى يوليه سنة 2003، الالبوم باع اكتر من مليون نسخه و حقق نجاح كبير جدا و اتشهر و اتشهر اكتر لما عمرو خالد بث الكليب بتاعه فى برنامجه صناع الحياة و استضاقه. فى سنة 2005 نزل البومه التانى " أمتى" اللى نجح نجاح كبير برضه و باع اكتر من 3 مليون نسخه. نزله فى سنة 2009 البوم متسرب بعنوان " منغيرك" , بيتقال ان الشركة المنتجه هى اللى سربته مع ان الشغل فى الالبوم مكانش خلص لسه , و بقت فيه مشاكل قانونيه بينه و ما بين شركة الانتاج.

مواليد 1980
شيعه دخلوا فى الاسلام
مغنيين بريطانيين
مسلمين بريطانيين
بريطانيين اذيربايچانيين
سوزين بويل

سوزان بويل ( 1ابريل سنة 1961) مغنيه اسكتلانديه. اتشهرت بعد ما ظهرت فى برنامج اكتشاف المواهب Britain's got talent. فى 11 ابريل 2009 و غنت اغنيه حلمت حلم , (بالانجليزى : I Dreamed a Dream), المتاخده من مسرحية البؤساء. اول ما طلعت لجنة الحكام و الجمهور اللى فى القاعه اتريق و استهذىء بيها عشان منظرها و شكلها و سنها ( كانت وقتها عندها 48 سنة), بس اذهلت العالم بصوتها , و اكئدت ان الشكل مش الاساس عشان تحكم على الواحد, لجنة الحكام اعجبوا بصوتها جامد و اعتذروا ليها و قالوا انهم فى خلال تلات سنيين البرنامج عمرهم ما سمعوا حد صوته اعلى من صوتها. بعد كدا اتشهرت جامد و قنوات كتيره فى انجلترا استضافتها و قنوات العالم حطت الخبر بتاعها, حققت رقم قياسى فى عدد الناس اللى شافوا الحلقه الاولانيه اللى كانت بتغنى فيها على اليتيوب شافها اكتر من 9 مليون واحد. سوزان بويل الهمت ناس كتير كانوا مكسوفيين انهم يبينوا مواهبهم و بتعتبر الهام لناس كتير. لما استضفوها قالت انها متجوزتش لحد دلوقتى , و محدش حبها او اتقدم ليها قبل كدا, وانها بتعيش لوحدها فى قرية صغيره فى اسكوتلاندا و عاطله و مش لاقيه شغل. الالبومها الاول نزل فى نوفمبر 2009 و عمل نجاح كبير.

اسمع اشهر اغنيه ليها 

</div>

لينكات خارجيه

شوف كمان 
 پول پوتس

مراجع 

مواليد 1961
مغنيات بريطانيات
اسكوتلانديين
سامح حسين

سامح حسين معروف بشخصية و اسم "رمزى" لدوره فى مسلسل راجل و ست ستات .ممثل مصرى درس فى كلية الحقوق , الاول, وبعدين درس فى كلية الاداب قسم مسرح ،اشتهر بخفة دمه وقدرته على انه يضحك الجمهور .اتولد فى مدينة سوهاج .

بدايته الحقيقيه 

مع ان سامح حسين مثل فى ادوار صغيره كتيره فى السينما او فى التلفزيون. بس كانت بدايته الحقيقه فى مسلسل الست كوم راجل وست ستات , اللى قدم فيه دور رمزى , اللى الجمهور حبه جامد و اشتهر جامد و اشتهرت جملته " دوووووووولة...حبيبى", بقى من نجوم الاساسيين فى المسلسل و جت له عروض افلام و مسلسلات كتيره. اول بطوله ليه فى السينما كانت مع احمد مكى فى فيلم اتش دبور

افلام 
[[ملف:Sameh Hussien.png|تصغير|يسار|سامح حسين في سنة 2020 على قناة أون إي
 عيش حياتك (2019) في دور إبراهيم
 الرجل الأخطر (2018) في دور عمر التهامي
 بث مباشر (2017) في دور الضابط فارس
 عسل أبيض (2016) في دور علا مرزوق
 جيران السعد (2014) في دور سعد السعد
 كلبي دليلي (2013) في دور مغاوري
 30 فبراير (2012) في دور نادر
 إتش دبور (2008) في دور كلوشة
 الدادة دودي (2008) في دور عيسوي
 طباخ الريس (2008) في دور بصلة
 كود 36 (2007) في دور عاطف
 قصة الحي الشعبي (2006) في دور سيكا
 لخمة راس (2006) في دور دبشة
 أريد خلعا (2005) في دور غفير العمدة الأهبل
 دم الغزال (2005) في دور سبهللة القهوجي
 فيلم هندي (2003) في دور حسن الحلاق
 عايز حقي (2003) في دور سيحا القهوجي
 إوعى وشك (2003) في دور الصعيدي
 صاحب صاحبه (2002) في دور زلطة
 رشة جريئة (2001) في دور العسكري
 جاءنا البيان التالي (2001) في دور بواب أرملة الدكتور
 الحكاية دول حكاية (1999) في دور طارق

مسلسلات 

 مسلسل راجل و ست ستات , مثل فى كل اجزاء المسلسل معادا الجزء السادس.
 مسلسل الكارتون القبطان عزوز (بطولته) مع انتصار وعبدالله مشرف.
 مسلسل مبروك جالك قلق , مع هانى رمزى و غادة عادل و طلعت زكريا
 مسلسل عبوده ماركه مسجله مع هاله فاخر فى رمضان 2009
 مسلسل اللص والكتاب مع حسن حسني فى رمضان 2011
 مسلسل حاميها وحراميها في رمضان 2013

لينكات

مصادر 

مواليد 1975
ممثلين مصريين
كوميديانيين مصريين
سوهاجيين
قصر فرساى

قصر فيرساى (بالفرنساوى : Le château de Versailles)، بيعتبر اهم القصور الملكيه فى فرنسا و مكانه فى منطقة فرساى اللى بتبعد حوالى 25 كيلومتر غرب وسط مدينة باريس.

تاريخ 
قصر فيرساى بناه الملك لويس التالتاشر سنة 1624 علشان يكون استراحه فى الريف و بعدين طوره و كبره الملك لويس الاربعتاشر و بعدين نقل مقر الحكم ليه فى سنة 1682 بقى القصر مقر الاقامة الملكيه. فضل القصر مقر للحكم وبقى رمز من رموز الحكم الملكى المطلق فى فرنسا. اخر ملك عاش فيه كان الملك لويس الستاشر و مراته مارى انطوانيت, واتضطروا يسيبوا القصر و ينقلوا مقر الحكومه من القصر لمدينه باريس بعد محاصرة الثوار للقصر فى سنة 1789 بعد قيام الثوره الفرنسيه, بعد ما الثوره خلصت استخدمه ناپوليون بوناپارت .القصر بيعتبر من اجمل القصور اللى اتبنت فى فرنسا.

صور

لينكات برانيه 
 الموقع الرسمى

مصادر 

قصور فرنسا
فرنسا
مواقع التراث العالمى فى فرنسا
جبل موسى

جبل موسى او "جبل سينا" او "جبل الطور", هو جبل فى فى محافظه جنوب سينا فى مصر. ارتفاعه 2285 متر فوق سطح البحر، اتسمى بجبل موسى عشان النبى موسى كلم ربنا على الجبل دا و استلم الوصايا العشره, الجبل بيعتبر مقدس عند الاديان اليهودية والمسيحية والاسلام.الجبل بيزوره كل يوم الالاف السياح , و فوق الجبل حتشوف مناظر طبيعيه ما تتوصفش خصوصا فى فترة الشروق و غروب الشمس. مبنى على سفح الجبل الكنيسه الصغيره و جامع صغير.فى الشتا التلج بيشتى على قمة الجبل.

شوف كمان 
 لسته اعلى القمم الجبليه فى العالم
 لسته الدول حسب اعلى القمم الجبليه

لينكات برانيه 

جبال مصر
جنوب سينا
سياحه فى مصر
هارودز

هارودز Harrods اشهر المحلات الضخمةوالفخمه فى لندن فى انجلترا، اشتراه الملياردير المصري محمد الفايد فى سنة 1985 بحوالي 615 مليون جنيه إسترليني.

فى يوم السبت 8 مايو 2010 باع محمد الفايد محلات هارودز لشركة قطر القابضة بمقابل 1.5 مليار جنية استرليني (2.2 مليار دولار) تقريباً.

شوف 
 موقع هارودز

شركات
بيترا

پيترا او البترا ( πέτρα  pétra, ”صخره“) هى مدينه تاريخيه و اثريّه فى المحافظه الاردنيه ”مَعان“ اللى ليها معمار كهفى و قنوات مايّه. إتأسست فى وقت حوالين القرن الساتت و كانت العاصمه بتاعة النبطيين,
هى رمز للاردن و كمان أكتر مكان بيجذب السياح فى الاردن.
هى موجوده على منحدر جبل هور
فى حوض بين الجبال اللى بيكوّنو الجناح الشرقى بتاع وادى عَرَبه, الوادى الكبير اللى بيعدّى من البحر الميت لحد خليج العقبه. فى 1985 پيترا بقت من اماكن التراث العالمى لليونيسكو.

المكان فضل مش معروف للعالم الغربى لحد 1812, لما Johann Ludwig Burckhardt المستكشف السويسرى عرّفها. John William Burgon وصفها بإنها ”مدينة الورده الحمرا قديمه قد نُص قدم الزمن“ فى sonnet بتاعة جايزة Newdigate. اليونيسكو وصفتها بإنها ”واحده من أكتر الممتلكات الثقافيه القيمه فى الميراث الثقافى بتاع الانسان.“
BBC إختارت پيترا انها تبقى واحده من ”ال40 مكان اللى لازم تشوفهم قبل ما تموت“.

صور

لينكات

مصادر 

الاردن
مدن سياحيه
بنك مصر

بنك مصر Banque Misr, اسسة الاقتصادي المصري طلعت حرب باشا من 90 سنه فى 13 ابريل سنه 1920.

انشاء البنك فى الفترة من سنة 1920 الى سنة 1960, 26 شركة فى مجالات اقتصادية مختلفة زى الغزل والنسيج والتأمين والنقل والطيران وصناعة السينما

الشركات التى اسسهاالبنك 
 شركة مصر للنقل البري
 شركة مصر للنقل النهري
 شركة مصر للغزل والنسيج بالمحلة الكبرى
 شركات مصر للملاحة البحرية
 مصر لأعمال الاسمنت المسلح
 مصر للصباغة
 مصر للمناجم والمحاجر
 مصر لتجارة وتصنيع الزيوت
 مصر للمستحضرات الطبية
 مصر للألبان والتغذية
 مصر للكيمياويات
 مصر للفنادق
 مصر للتأمين
 مصر للطيران
 شركة بيع المصنوعات المصريه
 شركة مصر للتمثيل والسينما "أستديو مصر"

اعضاء مجلس الادارة الاول 
 احمد مدحت يكن باشا
 يوسف اصلان قطاوى باشا
 طلعت حرب باشا
 عبد العظيم المصري بك
 الدكتور فؤاد سلطان
 على ماهر بك
 يوسف شيكوريل
 عبد الحميد السيوفى أفندي
 عباس بسيونى الخطيب أفندي

وحاليا يساهم البنك فى 180 مشروع 
 - 10 بنوك مشتركه
 - 38مشروع صناعي
 -21 مشروع سياحي
 -22 مشروع سكني
 -15 مشروع زراعي و غذائي
 -24 مشروع مالي
 - 19 مشروع خدمي
 -12 مشروع فى مجال تكنولوجيا المعلومات و الاتصالات
 مجموعة د. احمد بهجت
 اثنين من اكبر صناديق الاستثمار فى مصر

بنوك مصريه
شركات مصريه
شركات
مبانى القاهرة
جماعة الامه القبطيه

جماعة الامه القبطيه اسسها المحامى ابراهيم فهمى هلال فى 11 سبتمبر سنه 1952، عشان تحمى حقوق الاقباط. مقر الجمعيه كان فى حى الفجاله فى القاهره، حكم القضاء المصرى بطلب من الحكومه بحل الجماعة فى ابريل 1954.
 خطفت جماعة الامه القبطيه يوساب التانى (بابا اسكندريه) من الكاتدرائية المرقسية فى كلوت بك وعزلته من منصبه كاحتجاج على تردى اوضاع كنيسة اسكندريه المصريه الارتودوكسيه

شعارها 
الله ربنا، ومصر وطننا، والإنجيل شريعتنا، والصليب علامتنا، والقبطية لغتنا، والشهادة فى سبيل المسيح غايتنا

قانون تأسيسها 
 إصلاح شئون الكنيسة القبطيه
 تقديم المساعدة للمحتاجين
 نشر تعاليم الكتاب المقدس والتمسك بجميع أحكامه
 تعليم اللغه القبطية والتاريخ القبطى
 التمسك بعادات وتقاليد الأقباط
 توجية الشباب القبطى فى حياته والإهتمام بالنواحى الروحيه والعلميه والرياضيه
 اصدار جرانيل يوميه وإسبوعيه وشهريه تكون المنبر القوى للدفاع عن الامه القبطية
 الإهتمام برعاية الأقباط فى مصر و الخارج
 انشاء دار كبيره تتسمّى المركز الرئيسى للجماعه وسط القاهره
 العمل على إحترام الكرسى الباباوى وتكريمه

لينكات خارجيه 
 حوار مع ابراهيم هلال مؤسس جماعة «الامة القبطية» 
 ابراهيم هلال مؤسس جماعة «الامة القبطية» يواصل فتح ملفاته  

جماعات قبطيه
تاريخ مصر القبطيه
ابراهيم فهمى هلال

ابراهيم فهمى هلال (ولد فى 10 نوفمبر 1933 فى حى الفجالة، القاهره) هو استاذ فى جامعة باريس و استاذ القانون المصرى القديم. اسس جماعه الامه القبطيه فى 11 سبتمبر سنة 1952. أخد ليسانس حقوق، من كلية الحقوق فى جامعة فؤاد الاول. أخد دكتوراه الدولة فى مادة القانون المصرى القديم، جامعة باريس سنة 1978. أخد دكتوراه الدولة الثَانية عن الاصول الفرعونية فى الجواز المصرى، جامعة باريس سنة 1995.

لينكات خارجيه 
 حوار مع ابراهيم هلال مؤسس جماعة «الامة القبطية» 
 ابراهيم هلال مؤسس جماعة «الامة القبطية» يواصل فتح ملفاته  
 جماعه الامه القبطيه

مواليد 1933
قانونيين مصريين
مصرولوجيين مصريين
اقباط
بنجوين

بنجوين (كردى: پێنجوێن) هى مدينة عراقيه تقع فى اقليم كردستان العراق بمحافظة السليمانيه.

لنكات برانيه 

مدن العراق